หุ้นเด่นเช้านี้ – บล.ธนชาต
บล.ธนชาต ระบุเทคนิคเช้านี้
8 มิ.ย. 2558

Technical SET range: 1,485-1,530
ฟื้นตัวขึ้นต่อ: ดัชนี SET ฟื้นตัวกลับขึ้นมาอยู่ในกรอบสามเหลี่ยมได้อีกครั้งลดความเสี่ยงที่จะปรับตัวลงไปทำจุดต่ำสุดใหม่ลึกถึง 1,430 จุด เกิดสัญญาณแท่งเทียนกลับตัวขึ้นแบบ Morning Star ทำให้เกิดจังหวะซื้อหุ้นกลับและดัชนีสามารถทะลุผ่านเส้นค่าเฉลี่ย 1 เดือน 1,503 จุด ยืนยันตลาดสิ้นสุดแนวโน้มขาลงระยะสั้น แนวโน้มขาขึ้นมีเป้าหมายขึ้นไปหาจังหวะขายบริเวณแนวต้านเส้นค่าเฉลี่ย 3 เดือนที่ 1,525-30 จุด ซึ่งคาดว่าจะยังไม่สามารถผ่านไปได้ สำหรับสัปดาห์นี้คาดว่าดัชนี SET ยังคงเคลื่อนไหวอยู่ในกรอบแคบระหว่าง 1,485-1,530 จุด
 
หุ้นซื้อระยะสั้น
GFPTแกว่งตัวในกรอบขาขึ้น พร้อมปริมาณการซื้อขายที่เริ่มกลับมาสูงขึ้นอีกครั้งหลังผ่านการพักตัว และ DI+ ชี้ขึ้นอีกครั้ง มีแนวต้านแรกบริเวณ 13.80 บาท เป้าหมายระยะกลาง 14.50 บาท
BLANDดีดตัวทะลุขึ้นผ่านกรอบสามเหลี่ยม พร้อมปริมาณการซื้อขายสูงช่วง Breakout สามารถกลับมายืนเหนือเส้นค่าเฉลี่ย 3 เดือนได้ MACD เป็นบวกวันแรก แนวต้านแรก 1.59 บาท ถัดไปที่ 1.64 บาท